Na temelju članka 39. Zakona o elektroničkim medijima (Narodne novine, br: 111/21 i 114/22), članka 57. Statuta Općine Kloštar Ivanić (Glasnik Zagrebačke županije, 13/21) i članka 8. Pravilnika o financiranju programskih sadržaja elektroničkih medija (Glasnik Zagrebačke županije, 51/22), općinski načelnik, na temelju prijedloga Povjerenstva za dodjelu financijskih sredstava elektroničkim medijima dana 10.01.2025. godine donosi

**O D L U K U**

**za dodjelu financijskih sredstava**

**elektroničkim medijima u 2025. godinu**

**I.**

Na temelju provedenog Javnog poziva za financiranje programskih sadržaja elektroničkih medija od interesa za Općinu Kloštar Ivanić u 2025. godini, općinski načelnik odobrava dodjelu financijskih sredstava u ukupnom iznosu od **62.500,00 EUR** za provedbu programskog sadržaja slijedećih prijavitelja:

**OBITELJSKI RADIO IVANIĆ d.o.o.** (OIB 74613812885) Općina Kloštar Ivanić za prijavljene programske sadržaje:

* Izravni prijenosi sjednica Općinskog vijeća Kloštar Ivanić,
* Vijesti Obiteljskog radija Ivanić,
* Dnevnik Obiteljskog radija Ivanić/Kronika dana Obiteljskog radija Ivanić,
* Kronika tjedna Obiteljskog radija Ivanić,
* Iz rada lokalne samouprave – Općina Kloštar Ivanić,
* Na žeravici Obiteljskog radija Ivanić,
* Tko, što, zašto,
* Iz rada udruga,
* Između redaka,
* Sportski mozaik Obiteljskog radija Ivanić,
* Kaj te muči, Njofra,

dodjeljuje financijska sredstva u iznosu od 62.500,00 EUR.

**II.**

Dodijeljena sredstva isplatiti će se iz proračuna Općine Kloštar Ivanić za 2025. godinu: Razdjel 002, Glava 02, Program 1016, Aktivnost: A101603, Elektronički mediji.

**III.**

S navedenim prijaviteljem iz točke I. ove Odluke sklopit će se Ugovor o financiranju programskih sadržaja kojim će se urediti međusobna prava i obaveze korisnika financijskih sredstava i Općine Kloštar Ivanić.

**IV.**

Prijavitelji imaju pravo prigovora na Odluku o dodjeli financijskih sredstava. Rok za podnošenje prigovora je 8 (osam) dana od dana objave Odluke o dodjeli financijskih sredstava na mrežnim stranicama Općine Kloštar Ivanić. O prigovoru odlučuje načelnik Općine Kloštar Ivanić u roku od 8 dana od dana isteka roka za podnošenje prigovora. Odluka o prigovoru je konačna.

**V.**

Ova Odluka stupa na snagu danom donošenja.

KLASA: 614-01/24-01/0001

URBROJ: 238-14-02-25-7

Kloštar Ivanić, 10.01.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik

Željko Filipović